กรณ์ ยันร่วมงานSET  Award สยามพารากอน
งานมหกรรมการลงทุน SET in the city 2010&nbsp; สยามพารากอน เริ่มคึกคัก กรณ์ยันมาร่วมงานบ่ายนี้
19 พ.ย. 2553

งานมหกรรมการลงทุน SET in the city 2010  สยามพารากอน เริ่มคึกคัก กรณ์ยันมาร่วมงานบ่ายนี้
ผู้สื่อข่าวรายงานว่า วันนี้(19 พ.ย.)งานมหกรรมการลงทุน SET in the city 2010 ซึ่งจัดขึ้นเป็นวันที่ 2  ชั้น 5 สยามพารากอนนั้น เมื่อเริ่มเปิดงานมีประชาชนเข้าร่วมงานค่อนข้างบางตา เมื่อเทียบกับวันเปิดงานเมื่อวานนี้(18 พ.ย.)  แต่หลังจากนั้นประชาชนทยอยเดินทางมา ทำให้จำนวนผู้ร่วมงานเริ่มคึกคักขึ้น ขณะที่กลุ่มแนวร่วมประชาธิปไตยต่อต้านเผด็จการแห่งชาติ (นปช.) จะมาชุมนุม ที่แยกราชประสงค์ ในวันนี้ 
อย่างไรก็ตาม ทางสยามพารากอนได้จัดเจ้าหน้าที่ตำรวจมาคอยดูแลความปลอดภัยของบริเวณจัดงานโดยทั่วไปแต่เป็นการดูแลตามปกติ 
ในส่วนของผู้จัดงานยืนยันว่า นายกรณ์ จาติกวณิช รัฐมนตรีว่าการกระทรวงการคลัง ยืนยันจะมาร่วมงานมอบรางวัล “SET AWARD” ที่จะมีขึ้นในช่วงบ่ายของวันนี้ รวมถึงงานสัมมนาต่าง ๆ ยังไม่มีการยกเลิกหรือเปลี่ยนแปลงแต่อย่างใด